**Taylor Alison Swift** (født 1989) er en amerikansk, Grammy-belønt sanger, gitarist og låtskriver. Hun er også kjent for å skrive detaljerte sanger om sitt personlige liv og har fått mye oppmerksomhet i media på grunn av dette. 

Taylor Swift er oppvokst i Reading i Pennsylvania, men flyttet til Nashville i Tennessee som 14-åring for å følge drømmen om en karriere innen country-musikk. Hun signerte med Big Machine Records og ble den yngste artisten signert av Sony/ATV Music publishing house. 

Taylor Swift gav ut debutplata *Taylor Swift* i 2006, og den kom på sjetteplass på Billboard-lista. I 2008 utgav hun sin andre plate, *Fearless*, som er kritikerrost og var på førsteplass på Billboard-lista ni uker på rad. Noen av hennes mest kjente sanger er «Shake it Off», «Blank Space», «Bad Blood» og «You Belong with Me». 

I filmen *Valentine's Day* spiller hun mot Taylor Lautner, hennes daværende kjæreste. Ellers spiller hun i seriene *CSI* og *Law & Order*. Hun har også en rolle i *Hannah Montana: The Movie*, og er i tillegg stemmen til Audrey i filmen "The Lorax". 

Hun har vunnet over hundre priser, blant annet 14 Grammy Awards, 40 American Music Awards, elleve Country Music Association Awards, åtte Academy of Country Music Awards, 39 Billboard Music Awards, en Brit Award og en Emmy. Hun har også blitt nominert til en rekke priser, hvorav 38 er Grammy Awards (per 2024). Taylor Swift har en parfymekolleksjon, Wonderstruck, som har tre varianter i kolleksjonen.

Etter lanseringen av det femte albumet, *1989*, ble Swift den eneste artisten som har hatt tre separate album som har solgt over én million eksemplarer i sine respektive lanseringsuker.

Dokumentaren *Miss Americana*, som skildrer en del av Swifts liv og karriere, hadde premiere på Sundance Film Festival 2020 og hadde premiere på Netflix 31. januar 2020. *Miss Americana* inkluderer sangen «Only the Young», som Swift skrev etter det amerikanske valget i 2018.

Swift er den første artisten til å vinne fire Grammypriser «Album Of The Year». Hun er også gitt titler som «Woman Of The Decade» av Billboard og AMAs «Artist Of The Decade».

Oppvekst
--------

Taylor Swift ble født den 13. desember 1989 i Reading i Pennsylvania, og vokste opp på en juletrefarm i Wyomissing i Pennsylvania. Moren hennes heter Andrea Swift og var hjemmeværende, og faren Scott Swift jobbet som selger. 

Austin Swift er broren hennes. Bestemoren var den kjente operasangeren Marjorie Finlay. Swift begynte som 10-åring å interessere seg for musikk, og startet allerede da å spille gitar og skrive egne låter. Da hun var 14 år, ble hun den yngste låtskriveren som ble hyret av Sony Tree i Nashville.

Gjennombruddet
--------------

I 2006 kom Taylors første singel, *Tim McGraw,* ut. Den kom på sjetteplass på Billboardlisten i midten av 2006. Debutalbumet, *Taylor Swift,* ble utgitt 24. oktober 2006, og det ble solgt 39 000 eksemplarer av albumet i USA lanseringsuka. Swift vant priser for albumet og også en CMT Music Award for beste video av en nykommer med sangen *Tim McGraw*. Albumets andre singel, *Teardrops on My Guitar*, ble utgitt 24. februar 2007.

Swift vant prisen for Årets låtskriver/artist av The Nashville Songwirters Assn. Intl. i oktober 2007, og hun er den yngste som har vunnet denne prisen. Hennes tredje singel, *Our Song,* var hele seks uker nummer 1 på Country Charts. Senere dette året gav hun ut julealbumet *Sounds of The Season: The Taylor Swift Holiday Collection* som ble utgitt av kjøpesenterkjeden *Target*.

Albumet solgte 45 000 eksemplarer den første uka, 6 000 mer enn debutalbumet hennes[].

Musikkalbum
-----------

### *Taylor Swift*

*Taylor Swift* er det selvtitulerte debutalbumet hennes, utgitt 24. oktober 2006. Albumet solgte hele 40 000 eksemplarer i løpet av ett år og oppnådde også en 6.-plass på Billboard 200.

### *Fearless*

*Fearless* er det andre albumet til Taylor Swift, og det kom ut 11. november 2008. Albumet solgte nesten 600 000 eksemplarer den første uka, og Taylor er den første country-artisten som har solgt så mye i lanseringsuka. Den første singelen fra albumet, *Love Story*, ble en stor hit verden over, og Taylor Swift ble et kjent navn over hele verden. Swift har selv sagt at hun skrev sangen på under 20 minutter.

### *Speak Now*

*Speak Now* er det tredje albumet til Taylor Swift, og ble gitt ut 25. oktober 2010. Det solgte omtrent 1 047 000 eksemplarer i lanseringsuken. Sangen *Mine* havnet som nummer tre på Billboard Hot 100, og hun ble den andre kvinnelige artisten som hadde flere sanger på listen samtidig. 

### *Red*

*Red* er det fjerde albumet til Taylor Swift, utgitt 22. oktober 2012. Både Ed Sheeran og Snow Patrol-vokalist Gary Lightbody var med som gjesteartister på albumet, som solgte 1,2 millioner eksemplarer den første uken. Første singel fra albumet, «We Are Never Ever Getting Back Together» ble hennes første nummer én-singel på Billboard Hot 100. I juli 2013 var det solgt til 6 millioner eksemplarer. Albumet ble nominert til tittelen «Album of the Year» i det 56. Grammy Awards, 2014.

### *1989*

*1989* er Swifts femte album, og ble gitt ut 27. oktober 2014. Den første singelen, «Shake It Off», ble sluppet 18. august. Album solgte 1,3 millioner eksemplarer første uka etter lansering, det høyeste salgstallet siden 2002.

### *Reputation*

*Reputation* er hennes sjette album, utgitt 10. november 2017. Første singel, «Look What You Made Me Do», ble sluppet 25. august[] etter at Swift hadde slettet alle poster på sosiale medier. Ed Sheeran og rapperen Future er gjesteartister på sangen «End Game».

### *Lover*

*Lover* er Swifts syvende album og ble utgitt 23. august 2019. Første singel fra albumet, «Me!», der hun synger med Panic at the Disco-frontfigur Brendon Urie, ble sluppet 26. april. I juni slapp hun den andre singelen «You Need to Calm Down» der hun tar for seg mer politiske temaer enn hun har gjort før. Sangen «Cruel Summer» ble utgitt som singel først i 2023 etter at den oppnådde populæritet på sosiale medier i forbindelse med konsertturnéen hennes The Eras Tour. «Cruel Summer» toppet Billboard Hot 100 i oktober 2023, over fire år etter at albumet ble utgitt.

Det er 18 sanger på albumet, som er mer en det meste hun noen gang har hatt. Lover er også det første albumet Taylor Swift eier selv (de seks tidligere eies nå av Scooter Braun), ettersom hun signerte platekontrakt med Republic Records året før.

### *Folklore*

*Folklore* er hennes åttende studio-album og ble utgitt 24. juli 2020. Det kom som et "overraskelsealbum". I kontrast til de syv andre albumene hennes er lydbildet på *Folklore* beskrevet som indie folk/alternativ rock.

### *Evermore*

*Evermore* er hennes niende studioalbum som ble utgitt 11. desember 2020, bare under et halvt år etter *Folklore*, og ble også utgitt som et "overraskelsesalbum". I likhet med Folklore har hun også skrevet om fiktive personer, som f.eks. i sangen «No Body, No Crime» (som er gjestet av det amerikanske bandet Haim). Albumets første sang, «Willow», ble en stor suksess og havnet på toppen av Billboard Hot 100.

### *Fearless (Taylor’s Version)*

*Fearless (Taylor’s Version)* ble utgitt 9. april 2021, og er en nyinnspilling av hennes andre studioalbum *Fearless* fra 2008. Albumet er det første nyinnspillingen av de seks første studioalbumene hennes, som et mottiltak mot Scooter Brauns overtakelse av de albumene. Den består av de 19 sangene fra originalalbumet, samt «Today Was a Fairytale» fra filmen Valentine’s Day og seks bonusspor som ikke kom med på originalalbumet, som har undertittelen "From the Vault". Colbie Caillat er igjen gjesteartist på nyinnspillingen av «Breathe», mens Maren Morris og Keith Urban er gjesteartister på henholdsvis «You All Over Me» og «That’s When», som er blant bonussporene.

Albumet toppet Billboard 200, og ble det første nyinnspilte albumet til å toppe lista.

### *Red (Taylor’s Version)*

*Red (Taylor’s Version)* ble utgitt 12. november 2021, og er en nyinnspilling av hennes fjerde studioalbum *Red* fra 2012. Albumet er det andre nyinnspillingen av de seks første studioalbumene hennes. Den består av 30 spor; nyinnspillinger av de 20 sangene fra deluxeversjonen av originalalbumet, samt veldedighetssingelen «Ronan», den ti minutter lange versjonen av «All Too Well» og hennes egne innspillinger av sangene «Better Man» og «Babe» som hun skrev og ble fremført av henholdsvis Little Big Town og Sugarland. Albumet inneholder også seks uutgitte bonusspor med undertittelen "From the Vault". Phoebe Bridgers og Chris Stapleton er gjesteartister på henholdsvis «Nothing New» og «I Bet You Think About Me», mens Ed Sheeran og Gary Lightbody er tilbake som gjesteartister. Sheeran er også gjesteartist på bonussporet «Run».

Albumet ble en stor kommersiell suksess, og toppet albumlistene i USA, Storbritannia, Australia, Canada, Irland, New Zealand og Norge. Den ti minutter lange versjonen av «All Too Well» toppet Billboard Hot 100, og ble med det Swifts åttende nummer én-singel i USA. Den ble også den lengste sangen noensinne som har toppet lista.

### *Midnights*

*Midnights* er hennes tiende studioalbum som ble utgitt 21. oktober 2022. Sangeren Lana Del Rey er gjesteartist på det fjerde sporet «Snow on the Beach».

Albumet toppet Billboard 200, mens «Anti-Hero» ble nummer én på Billboard Hot 100. Hun ble også den første artisten noensinne til å okkupere hele topp 10 på samme liste, som utelukkende besto av sanger fra albumet.

### *Speak Now (Taylor’s Version)*

*Speak Now (Taylor’s Version)* ble utgitt 7. juli 2023, og er en nyinnspilling av hennes tredje studioalbum *Speak Now* fra 2010. Albumet består av nyinnspillinger av de 16 sangene fra deluxeversjonen av albumet, samt seks tidligere uutgitte sanger med undertittelen "From the Vault". Det amerikanske rockebandet Fall Out Boy og Paramore-vokalist Hayley Williams er gjesteartister på henholdsvis «Electric Touch» og «Castles Crumbling».

Albumet toppet Billboard 200, og oppnådde andreplass på VG-lista.

### *1989 (Taylor’s Version)*

*1989 (Taylor’s Version)* ble utgitt 27. oktober 2023, og er en nyinnspilling av hennes femte studioalbum *1989* fra 2014. Albumet består av nyinnspillinger av de 16 sangene fra deluxeversjonen av albumet og fem tidligere uutgitte sanger med undertittelen "From the Vault". Noen utgaver av albumet inneholder også nyinnspillinger av sangene «Sweeter than Fiction» og remiksen av «Bad Blood» sammen med rapperen Kendrick Lamar.

Albumet toppet VG-lista i Norge, og oppnådde også førsteplass i Storbritannia, Australia, Frankrike, Irland, New Zealand og Tyskland.

### *The Tortured Poets Department*

Instrumenter
------------

Taylor Swift spiller gitar og piano. De fleste av sangene hennes er laget på akustiske gitarer. Hun spiller også ofte gitar under opptredener.

Privatliv
---------

**Mangler referanser:** Dette avsnittet trenger **flere eller bedre** referanser for verifikasjon. Hjelp gjerne til med å forbedre dette avsnittet, ved å legge til pålitelige kilder (en). Materiale uten kilder kan bli fjernet.
Swift har vært sammen med skuespilleren Jake Gyllenhaal. Før denne romansen har Swift blant annet hatt stevnemøter med Taylor Lautner fra sommeren 2009 til begynnelsen av 2010. Hun har også vært koblet til Cory Monteith. Hun hadde dessuten et forhold til Joe Jonas. Swift har skrevet flere sanger om ham, blant annet «Forever and Always». Hun har også vært i et forhold med sangeren, og tidligere medlem i One Direction, Harry Styles.

I mars 2015 begynte Swift å date den skotske DJ-en og plateprodusenten Calvin Harris. Innen juni 2015 ble duoen rangert som det høyeste betalt kjendisparet i løpet av det siste året av Forbes med kombinerte inntekter på over $ 146 millioner. Forholdet ble avsluttet i juni 2016.

Hun har vært i et forhold med skuespiller Joe Alwyn fra 2016 til 2023. De har holdt forholdet relativt hemmelig.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Archive of Fine Arts, cs.isabart.org, abART person-ID 165136, besøkt 1. april 2021[Hentet fra Wikidata]
3. ↑   GeneaStar, GeneaStar person-ID tayloralisonswiftt[Hentet fra Wikidata]
4. ↑   ego.globo.com[Hentet fra Wikidata]
5. ↑   revistaquem.globo.com[Hentet fra Wikidata]
6. 1 2 3 4 5 6 7 8 9   www.thesun.co.uk[Hentet fra Wikidata]
7. ↑   www.etonline.com[Hentet fra Wikidata]
8. ↑   www.people.com[Hentet fra Wikidata]
9. ↑   www.republicworld.com[Hentet fra Wikidata]
10. ↑   web.archive.org, besøkt 21. november 2023[Hentet fra Wikidata]
11. ↑   www.billboard.com[Hentet fra Wikidata]
12. 1 2   www.cmaworld.com[Hentet fra Wikidata]
13. ↑  .
14. ↑  .
15. ↑  Sales, Nancy Jo (15. mars 2013). «Taylor Swift and the Growing of a Superstar: Her Men, Her Moods, Her Music». *Vanity Fair* **(engelsk)**. Besøkt 27. oktober 2023. «Swift was just 14 when she persuaded her mother and father to move the family to Nashville from Wyomissing, Pennsylvania (an affluent suburb of Reading), where they had lived since she was 9, so she could pursue a career in country music like her hero Faith Hill.»
16. ↑  Widdicombe, Lizzie (3. oktober 2011). «You Belong with Me». *The New Yorker* **(engelsk)**. ISSN 0028-792X. Besøkt 27. oktober 2023. «The following year, the Swifts moved. Her father transferred to the Nashville office of Merrill Lynch, and the family bought a large house on a lake in Hendersonville, Tennessee, a borderline rural area where Johnny Cash used to live.»
17. ↑   "2007 American Music Awards Nominees and Winners". Los Angeles Times.
18. ↑  Fleeman, Mike (2008-11-23). "Chris Brown Dominates American Music Awards – American Music Awards, Chris Brown". People.
19. ↑   "A Complete List of 2009 AMA Winners". CBS News. 2009-11-23.
20. ↑  Rovenstine, Dalene (November 21, 2010). "American Music Awards". Entertainment Weekly.
21. ↑   "American Music Awards 2011: Full list of winners". ABC.
22. ↑   "American Music Awards 2012: Complete Winners List". MTV. November 18, 2012.
23. ↑  "American Music Awards 2014 Winners – AMAs The Complete List". ABC.
24. ↑   "See all the winners from the 2015 AMAs". Entertainment Weekly.
25. ↑  *Grammy.com:* Taylor Swift]
26. ↑  *NY Daily News:* Taylor Swift’s ‘1989’ sells 1.287 million copies in first week, biggest open in 12 years
27. ↑  TV, Destacados (13. mars 2021). «Los 10 mejores documentales de cantantes: Billie Eilish, Taylor Swift y más». *Destacados TV Revista* **(spansk)**. Arkivert fra originalen 3. juni 2021. Besøkt 14. juni 2021.
28. ↑  «Taylor Swift makes Grammys history with fourth album of year win». *CNBC* **(engelsk)**. 5. februar 2024. Besøkt 8. april 2024.
29. ↑  *Time magazine:* 10 Questions for Taylor Swift
30. ↑  *Billboard:* Taylor Swift's 1989
31. ↑  "Taylor Swift dating Calvin Harris". People.
32. ↑  Rhodan, Maya (June 25, 2015). "Taylor Swift and Calvin Harris Are the Highest-Paid Celebrity Couple". Time.

Litteratur
----------

* Sigrid Schei Lorentzen *Taylor Swift: hvordan countryprinsessen erobret verden* 2012 ISBN 978-82-8268-431-6

Eksterne lenker
---------------

* (en) Offisielt nettsted Rediger på Wikidata

* (en) Taylor Swift – kategori av bilder, video eller lyd på Commons Rediger på Wikidata
* (en) Taylor Swift på Internet Movie Database Rediger på Wikidata

* (no) Taylor Swift hos Filmfront Rediger på Wikidata

* (sv) Taylor Swift i Svensk Filmdatabas Rediger på Wikidata

* (da) Taylor Swift på Scope Rediger på Wikidata

* (fr) Taylor Swift på Allociné Rediger på Wikidata

* (en) Taylor Swift på AllMovie Rediger på Wikidata

* (en) Taylor Swift hos Turner Classic Movies Rediger på Wikidata

* (en) Taylor Swift hos Rotten Tomatoes Rediger på Wikidata

* (en) Taylor Swift hos TV Guide Rediger på Wikidata

* (en) Taylor Swift hos The Movie Database Rediger på Wikidata
* (en) Taylor Swift på Apple Music Rediger på Wikidata

* (en) Taylor Swift på Boomplay Rediger på Wikidata

* (en) Taylor Swift på Discogs Rediger på Wikidata

* (en) Taylor Swift på Discogs Rediger på Wikidata

* (en) Taylor Swift på MusicBrainz Rediger på Wikidata

* (en) Taylor Swift på SoundCloud Rediger på Wikidata

* (en) Taylor Swift på Spotify Rediger på Wikidata

* (en) Taylor Swift på Songkick Rediger på Wikidata

* (en) Taylor Swift på Last.fm Rediger på Wikidata

* (en) Taylor Swift på Genius — sangtekster Rediger på Wikidata
* (en) Taylor Swift på Twitter Rediger på Wikidata

* (en) Taylor Swift på Facebook Rediger på Wikidata

* (en) Taylor Swift på Instagram Rediger på Wikidata

* (en) Taylor Swift på YouTube Rediger på Wikidata

* Taylor Swift på Myspace Rediger på Wikidata

* Taylor Swift på Tumblr Rediger på Wikidata

* (en) Taylor Swift på TikTok Rediger på Wikidata

| * v
* d
* r
Årets person i *Time* 2001–2025 |
| --- |
| 
* Rudolph Giuliani (2001)
* Varslerne: Cynthia Cooper / Coleen Rowley / Sherron Watkins (2002)
* Den amerikanske soldat (2003)
* George W. Bush (2004)
* De barmhjertige samaritaner: Bono / Bill Gates / Melinda Gates (2005)
* Du (2006)
* Vladimir Putin (2007)
* Barack Obama (2008)
* Ben Bernanke (2009)
* Mark Zuckerberg (2010)
* Politisk demonstrasjon (2011)
* Barack Obama (2012)
* Pave Frans (2013)
* Ebola-bekjemperne (2014)
* Angela Merkel (2015)
* Donald Trump (2016)
* De som brøt stillheten (2017)
* *Vokterne:* Jamal Khashoggi / Maria Ressa / Wa Lone & Kyaw Soe Oo / Ansatte ved The Capital (2018)
* Greta Thunberg (2019)
* Joe Biden og Kamala Harris (2020)
* Elon Musk (2021)
* Volodymyr Zelenskyj (2022)
* Taylor Swift (2023)

 |
| 
* Full liste
* 1927–1950
* 1951–1975
* 1976–2000
* **2001–**

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** ICCU **·** BNE **·** BNE **·** BBC Things **·** Munzinger **·** MusicBrainz
 |